钦定古今图书集成/明伦汇编/官常典/第173卷 > 《汉高祖功臣颂》陆机
## 钦定古今图书集成/明伦汇编/官常典/第173卷 > 《汉高祖功臣颂》陆机

相国酂文终侯沛萧何，相国平阳懿侯沛曹参，太子
少傅留文成侯韩张良，丞相曲逆献侯阳武陈平，楚
王淮阴韩信，梁王昌邑彭越，淮南王六黥布，赵景王
大梁张耳，韩王韩信，燕王丰卢绾，长沙文王吴芮，荆
王刘贾，太傅安国懿侯王陵，左丞相绛武侯沛周勃，
相国舞阳侯沛樊哙，右丞相曲周景侯高阳郦商，太
“仆汝阴文侯沛夏侯婴，丞相颍阴懿侯睢阳灌婴，代
丞相阳陵景侯魏傅宽，车骑将军信武肃侯靳歙，大
行广野君高阳郦食其，中郎建信侯齐刘敬，大中大
夫楚陆贾，太子太傅稷，嗣君薛叔孙通、魏无知，护军
中尉随何新成三老董公辕生，将军纪信，御史大夫
沛周苛，平国君侯公右三十一人与‘定天下，安社稷’”
者也。《颂》曰：

“茫茫宇宙，上墋下黩。波振四海，尘飞五岳，九服徘徊，
三灵改卜。赫矣高祖，肇载天禄，沉迹中乡，飞名帝箓。
庆云应辉，皇阶授木。龙兴泗滨，虎啸丰谷。彤云昼聚，
素灵夜哭。金精仍颓，朱光以渥。万邦宅心，骏民效足。
堂堂萧公，玉迹是因。绸缪叡后，无竞惟人。外济六师，
内抚三秦。拔奇夷难，迈德振民。体国垂制。上穆下亲”，
名盖群后，是谓宗臣。平阳乐道，在变则通。爰元爰默，
有此武功。长驱河朔，电击壤东。协策淮阴，亚迹萧公。
文成作师，通幽洞冥。永言配命，因心则灵。穷神观化，
望影揣情。鬼无隐谋，物无遁形。武关是辟，鸿门是宁。
随难荥阳，即谋下邑。销印惎废，推齐劝立。运筹固陵，
定策东袭。三王从风，五侯允集。霸楚“实丧。皇汉凯入，
怡颜高览，弭翼凤戢，托迹黄老，辞世却粒。曲逆宏达，
好谋能深。游精杳漠，神迹是寻。重元匪奥，九地匪沉。
伐谋先兆，挤响于音。奇谋六奋，嘉虑四回。规主以足，
离项于怀。格人乃谢，楚翼实摧。韩王窘执，胡马洞开。
迎文以谋，哭高以哀。灼灼淮阴，灵武冠世。策出无方，
思入神契。奋臂云兴，腾迹虎噬，凌险必夷，推坚则脆。
肇谋汉滨，还定渭表。京、索既扼，引师北讨。济河夷魏，
登山灭赵。威亮火烈，势逾风扫。拾代如遗，偃齐犹草，
二州肃清，四邦咸举。乃眷北燕，遂表东海，克灭龙且，
爰取其旅。刘项悬命，人谋是与。念功惟德，辞通绝楚。
彭越观时，弢迹匿光。民具尔瞻，翼尔鹰扬。威凌楚域，
质委汉王。靖难河济，即宫旧梁。烈烈黥布，耽耽其眄。
名冠强楚，锋犹骇电。睹几蝉蜕，悟主革面。肇彼枭风，
翻为我扇。天命方辑，王在东夏。矫矫三雄，至于垓下。
元凶既夷，宠禄来假，保大全祚，非德孰可？谋之不臧，
舍福取祸。张耳之贤，有声梁魏。士也罔极，自贻伊愧。
俯思旧恩，仰察五纬。脱迹违难，披榛来洎。改策西秦，
报辱北冀。悴叶更辉，枯条以肄。王信韩孽，宅土开疆。
我图尔才，越迁晋阳。卢绾自微，婉娈我皇。跨功逾德，
祚尔辉章。人之贪祸，宁为乱亡。吴芮之王，祚由梅𫓶。
功微势弱，世载忠贤。肃肃荆王，董我三军。我图四方，
殷荐其勋。庸亲作劳，旧楚是分。往践厥宇，大启淮𣸣。
安国违亲，悠悠我思。依依哲母，既明且慈。引身伏剑，
永言固之。淑人君子，实邦之基。义形于色，愤发于辞。
主亡与亡，永命是期。绛侯质木，多略寡言。曾是忠勇，
惟帝攸叹。云骛灵丘，景逸上兰。平代禽豨，奄有燕韩。
宁乱以武，毙吕以权。涤秽紫宫，征帝太原。实惟太尉，
刘宗以安。挟功震主，自古所难。勋耀上代，身终下藩舞阳道迎，延帝幽薮，宣力王室，匪惟厥武。总于鸿门，
披闼帝宇，耸颜诮项，掩泪寤主。曲周之进，于其哲兄，
俾率尔徒，从王于征。振威龙蜕，摅武墉城。六师实因，
克荼禽黥。”猗欤汝阴，绰绰有裕。戎轩肇迹，荷策来附，
马烦辔殆，不释拥树。皇储时乂，平城有谋。颍阴锐敏，
屡为军锋，奋戈东城，禽项定功。乘风藉响，高步长江，
收吴引淮，光启于东。阳陵之勋，元帅是承，信武薄代，
扬节江陵。夷王殄国，俾乱作惩。恢恢广野，诞节令图，
进谒嘉谋，退守名都。东规白马，兆距飞狐，即仓敖庾，
据险三涂。𬨎轩东践，汉风载徂，身死于齐，非说之辜。
我皇实念，言祚尔孤。建信委辂，被褐献宝。指明周汉，
铨时论道。移帝伊洛，定都鄷镐。柔远镇迩，实敬攸考。
抑抑陆生，知言之贯。往制劲越，来访皇汉。附会平勃，
夷凶翦乱。所谓伊人，邦家之彦。百王之极，旧章靡存。
汉德虽朗，朝仪则昏。稷嗣制礼，下肃上尊。穆穆帝典，
焕其盈门。风晞三代，宪流后昆。无知叡敏，独昭奇迹。
察侔萧相，贶同师锡。随何辩达，因资于敌。纾汉披楚，
维生是绩。皤皤“董叟，谋我平阴。三军缟素，天下归心。
袁生秀朗，沉心善照。汉斾南振，楚威自挠。大略渊回，
元功响效。邈哉惟人，何识之妙。纪信诳项，轺轩是乘。
摄斋赴节，用死孰惩。身与烟消，名与风兴。周苛慷慨，
心若怀冰。形可以暴，志不可凌。贞轨偕没，亮迹双升。
帝畴尔庸，后嗣是膺。天地虽顺，王心有违。怀亲望楚，
永言长悲。侯公伏轼，皇媪来归。是谓平国，宠命有辉。
震风过物，清浊效响。大人于兴，利在攸往。弘海者川，
崇山惟壤。韶、濩错音，衮龙比象。明明众哲，同济天网。
剑宣其利，鉴献其朗。文武四充，汉祚克广。悠悠遐风，
千载是仰